Հիմա, երբ նայում ենք դպրոցներում, բուհերում սովորողներին, տեսնում ենք, որ գրականությունն իր այդ գործառույթը չի իրականացնում: Մարդիկ չեն սովորում մտածել, որովհետև մենք մեր երեխաներին մաքուր, օսլայած տեքստեր ենք տալիս, որոնց մեկնաբանություններն էլ են այդպիսին. Մենք իդեալականացնում ենք հերոսներին, հեղինակներին, մինչդեռ գրականությունն այդ հակասությունների մեջ է հետաքրքիր: Հեղինակը կարող է սուրբ չլինել, բայց սրբացվելու արժանի տեքստեր գրել: Երբ մենք այս կարծրատիպերը կոտրենք, գրականությունը կմոտենա մարդկանց: